Virallinen lehti nro C 287 , 30/10/1995 s. 0194



A4-0205/95 Päätöslauselma esityksestä EHTY:n korjaavaksi toiminnalliseksi lisätalousarvioksi vuodelle 1995 (SEK(95)0761 - C4-0213/95) Euroopan parlamentti, joka - ottaa huomioon komission esityksen EHTY:n korjaavaksi toiminnalliseksi talousarvioksi vuodelle 1995 (SEK(95)0761), - ottaa huomioon 26. lokakuuta 1994 antamansa päätöslauselman esityksestä EHTY:n toiminnalliseksi talousarvioksi vuodelle 1995 ((EYVL C 323, 21.11.1994, s. 66)), - ottaa huomioon EHTY:n neuvoa-antavan komitean 28. kesäkuuta 1995 päivätyn muistion EHTY:n perustamissopimuksen vuonna 2001 päättyvään voimassaoloon liittyvistä näkökohdista, - ottaa huomioon komission 11. tammikuuta 1995 päivätyn vihreän kirjan Euroopan unionin energiapolitiikasta (KOM(94)0659), - ottaa huomioon budjettivaliokunnan mietinnön ja talous- ja raha-asioita sekä teollisuuspolitiikkaa käsittelevän valiokunnan lausunnon (A4-0205/95), A. katsoo, että kyseisessä esityksessä EHTY:n korjaavaksi toiminnalliseksi lisätalousarvioksi vuodelle 1995 otetaan ensi sijassa huomioon Suomen, Itävallan ja Ruotsin liittymisestä johtuvat muuttuneet olosuhteet, B. ottaa huomioon, että uudet jäsenvaltiot ovat kyseisestä korjaavasta talousarviosta huolimatta osallistuneet EHTY:n perustamissopimuksen järjestelyihin jo 1. tammikuuta 1995 alkaen, C. ottaa huomioon, että EHTY:n tulopohjan ja toiminta-alan laajentaminen tapahtuu aikana, jolloin toimivaltaiset viranomaiset pohtivat EHTY:n perustamissopimuksen vuonna 2002 päättyvää voimassaoloa valmistelevia toimenpiteitä, D. ottaa huomioon, että EHTY:n perustamissopimuksen voimassaolon päättyttyä vuonna 2002, voisi olla asianmukaista säilyttää tietyt nykyisen sopimuksen periaatteet ja toimet, 1. Toteaa, että esityksessä EHTY:n korjaavaksi toiminnalliseksi lisätalousarvioksi vuodelle 1995 otetaan huomioon unionin laajentumisesta johtuvat muuttuneet olosuhteet ja eräät muutokset, jotka ovat tulleet tarpeellisiksi vuoden 1995 toiminnallista talousarviota toteutettaessa; 2. Toteaa, että tällä korjauksella EHTY:n toiminnallinen talousarvio vuodelle 1995 kasvaa 14 prosenttia alkuperäisestä 291 miljoonasta ecusta 331 miljoonaan ecuun; tähdentää tässä yhteydessä sitä, että 6 miljoonaa ecua EHTY:n 40 miljoonaa ecun lisämäärärahoista tulee uusien jäsenvaltioiden suorittamista maksuista, kun taas loput määrärahat ovat peräisin käyttämättömien uudelleentyöllistämisen tukien takaisinmaksuista, sosiaaliapumäärärahojen vähäisemmästä käytöstä sekä käyttämättömistä varauksista; 3. Panee merkille, että komissio ilmoittaa ehdotuksessaan haluavansa käyttää lisämäärärahat lisätäkseen uudelleensopeuttamisen tukia 18 prosenttia, uudelleentyöllistämisen tukia 17 prosenttia, hiilialan uudelleenjärjestelyn yhteydessä toteutettavien sosiaalisten toimenpiteiden määrärahoja 27 prosenttia ja tutkimustukia 15 prosenttia; 4. Toteaa, että näin ollen uudelleensopeuttamistukihakemuksista hyväksyttäisiin yli 90 prosenttia, kun taas tutkimukseen myönnettävät summat yltäisivät edelleen vain juuri ja juuri ehdottomaan vähimmäismäärään; 5. Viittaa edellä mainittuun neuvoa-antavan komitean muistioon, jossa todetaan, että EHTY:n alakohtaisilla tutkimustuilla on saavutettu erinomaisia tuloksia ja että tältä pohjalta sijoitetut määrärahat on saatu moninkertaisesti takaisin, ja samanaikaisesti työolosuhteet ovat parantuneet merkittävästi; 6. Toteaa, että näiden EHTY:n tutkimuksen edistämisen saavutusten valossa on vielä vaikeampaa ymmärtää, että tätä tukimuotoa on viime vuosina laiminlyöty melkoisesti eikä se ole myöskään laajentumisen myötä tullut painopisteeksi; 7. Toteaa, että uudelleentyöllistämisen tukien 17 prosentin korotus vaikuttaa kohtuuttoman suurelta ja pikemminkin teoreettiselta, kun otetaan huomioon, että hakemuksia on ilmoitettu odotettavan vasta kuluvan vuoden kesäkuusta lähtien; 8. Toteaa, että toisin kuin hiilialalla taloudelliset indikaattorit ovat teräsalalla parantuneet huomattavasti vuonna 1995, ja verrattaessa vuosiin 1992 - 1994 voidaan tällä alalla puhua räjähdysmäisestä kasvusta; olisi odottanut, että tätä taustaa vasten teräsalan ja hiilialan uudelleenjärjestelyyn liittyviin sosiaalisiin toimenpiteisiin tarkoitetut avustusmäärärahat olisi jaettu uudelleen tämän mukaisesti; 9. Pahoittelee sitä, että komissio ei ole vielä noudattanut Euroopan parlamentin pyyntöä poistaa hallinnollisia menoja EHTY:n menojen erillisenä kohtana; 10. Toteaa, että komissio on tehnyt 2 miljoonan ecun virheen menoarvioissaan laskiessaan yhteen korvaavan lisätalousarvion kuusi alamomenttia; uudelleen arvioidut tulot ovat 331 miljoonaa ecua, kun taas yksittäiset budjettikohdat ovat yhteenlaskettuna 333 miljoonaa ecua; 11. Pahoittelee sitä, että komissio ei ole käyttänyt korjaavan lisätalousarvion yhteydessä tilaisuutta hyväkseen ja esittänyt kauan odotettua kertomusta EHTY:n vaiheittaisesta päättymisestä; 12. Toistaa pyyntönsä siitä, että komissio täydentäisi vuotta 2002 silmällä pitäen antamaansa arviota kyseisenä ajankohtana jäljellä olevien varojen käytettävyyden ja näiden varausten käytettävyyttä koskevien oikeudellisten epätietoisuuksien selkeyttämiseksi. 13. Päättää edellä mainitut toteamukset huomioon ottaen muuttaa menotaulukoita seuraavasti: ESITYS EHTY:N KORJAAVAKSI TOIMINNALLISEKSI LISÄTALOUSARVIOKSI VUODELLE 1995 G:\PV_SEANC\DEFINITI\ADOPTES\95-10\95-10-12.FIPE 194.337//PE 194.337G:\PV_SEANC\PROVISOI\ADOPTES\95-10-12.FI PARLAMENTIN EHDOTUKSET milj. ecua >TABLE> >TABLE> 14. Vaatii komissiota antamaan myöhässä olevan kertomuksensa vaiheittaista päättymistä koskevista ehdotuksista vuoden 1995 loppuun mennessä; 15. Kehottaa puhemiestään välittämään komissiolle tämän päätöslauselman sekä päätöksensä vahvistaa EHTY:n korjaava toiminnallinen lisätalousarvio vuodelle 1995.